Orban consideră elevii "răspândaci", alte țări lasă școlile deschise.
În Germania sunt închise toate barurile, dar şcolile au rămas deschise. În Italia, elevii cu vârste mici pot merge la şcoală. În Portugalia sunt aplicate restricţii severe doar în zonele cu rate ridicate ale infecţiilor. În Portugalia, şcolile au rămas deschise.
Dacă în România școlile s-au închis pentru că premierul Orban a spus că elevii sunt "răspândaci", în alte țări măsurile au fost luat altfel.În Franţa şi Germania şcolile au rămas deschise. La fel se întâmplă şi în Olanda sau Portugalia.Grecii au închis doar liceele şi colegiile. Au lăsat grădiniţele şi şcolile primare deschise.În Belgia, vacanţa de toamnă a fost extinsă cu două săptămâni, dar elevii urmează să se întoarcă să înveţe în bănci.Elena Lotrean, expert în educaţie, anunţă că pierderile de învăţare vor afecta pe termen lung mai grav elevii, decât epidemia de Covid-19.Lucru confirmat şi de studiul realizat de Organizaţia Mondială a Sănătăţii.Elena Lotrean, expert educaţie: "O să vedem nişte urmări destul de dezastruoase. Uitându-ne la ţările din jur, ţările din lume de fapt, au închis şcolile acolo unde situaţia o cerea, unde existau focare, unde exista un număr mare de infectări. Eu nu am văzut în România studii care să spună că este o problemă foarte mare în această zonă"Marius Dincă locuiește, împreună cu familia sa, de 6 ani în Marea Britanie. Acum este student la o facultate de management în turism, dar din cauza pandemiei, face cursuri doar online.În schimb, băiețelul lui de 6 ani, elev în ciclul primar, merge la școală, la fel ca înainte.Marius Dincă, român stabilit în UK: "La școală, au împărțit clasele în bule. Nu au voie să interacționeze cu copii din alte clase. Mâncarea o mănâncă în clasă, nu se duc în sala de mese. Când îi luăm pe copii avem un traseu bine stabilit".Și în Italia, școlile au rămas deschise. Acolo, se testează unde sunt focare.Așa țin autoritățile lucrurile sub control.Mihaela Moroșan, educatoare la o școală din Milano: "În momentul de față Lombardia este zonă roșie, la nivelul școlii nu s-a schimbat nimic. Activitatea noastră decurge în mod normal. Copiii vin la școală Clasele între ele nu se întâlnesc, profesorii educatorii sunt ditribuiți la cât mai puține clase".